gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7314, del 10-07-2014 (2014/6326)

Informació pública de l'atorgament del permís d'investigació denominat Barranco de la Catalana II, número 3080, secció C), calcària per a ciment, al terme municipal de Sagunt.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7314

Data del DOGV
:   10-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6326


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de l'atorgament del permís d'investigació denominat Barranco de la Catalana II, número 3080, secció C), calcària per a ciment, al terme municipal de Sagunt. [2014/6326]  
Informació pública d'atorgament del permís d'investigació denominat Barranc de la Catalana II número 3080, secció C), calcària per a ciment, al terme de Sagunt, de la província de València.  
El Servici Territorial d'Energia de València fa saber que, per la Resolució de 7 d'abril de 2014, del Servici Territorial d'Energia de València, s'ha atorgat el permís d'investigació, i també se n'ha autoritzat el pla de restauració corresponent, del qual s'expressa el número, nom, mineral, quadrícules i terme municipal:  
  
3080 € Barranco de la Catalana II - Secció C): calcària per a ciment ?2- Sagunt.  
  
Cosa que es fa pública, en compliment del que ordena l'article 78.2 de la vigent Llei de 21 de juliol de 1973, de Mines (BOE 176, 24.07.1973), i 101 del Reglament General per al Règim de la Mineria, de 25 d'agost de 1978 (BOE 295, 11.12.1978).  
  
València, 15 de maig de 2014.- El cap del servici territorial: Enrique Climent Sirvent.
Diari Oficial de la Generalitat Valenciana


Sumari del DOGV 7418, del 05-12-2014 (2014/10102)

Notificació de la sentència dictada en el juí verbal número 1490/2010.
----------------------------------------------------------------------

### Dades del document

Número de DOGV
:   7418

Data del DOGV
:   05-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10542


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el juí verbal número 1490/2010. [2014/10124]  
En este procediment de juí verbal, seguit a instància de María Martínez García contra Luis Cortés Cortés, s'ha dictat sentència que literalment és com seguix:  
«Estime la demanda interposada per la procuradora María José Sebastián Fabra, en nom i representació de María Martínez García, i condemne el demandat, Luis Cortés Cortés, que pague a la part actora la quantitat de 760 euros, més interessos legals a comptar de la data de la interpel·lació judicial, i condemne el demandat que execute les obres consistents en:  
- Correcta canalització dels fums de la ximenera per a evitar danys per fum.  
- La finalització de la junta de l'edifici col·locant teula d'acabament en unió i posterior tela asfàltica en tota la terminació.  
- Canalització d'aigües pluvials i eliminació d'ixent de la fatxada per a evitar danys per filtracions en la paret mitgera.  
Tot això amb imposició de les costes processals produïdes a la part demandada.  
Notifiqueu esta resolució a les parts i feu-los saber que en contra pot interposar-se recurs d'apel·lació que, si és el cas, haurà d'interposar-se davant d'este jutjat dins dels cinc dies següents a què es notifique esta resolució.  
Emporteu l'original al llibre de sentències.  
Així ho pronuncia, mana i firma Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria».  
  
I atés que el demandat, Luis Cortés Cortés, es troba en parador desconegut, expedisc este edicte a fi que li valga de notificació de forma deguda.  
  
Llíria, 12 de setembre de 2014.- La secretària judicial: María José Perosanz Sanchis.
Diari Oficial de la Generalitat Valenciana


Sumari del DOGV 7264, del 30-04-2014 (2014/3807)

CORRECCIÓ d'errades de la Resolució de 23 d'abril de 2014, de la Direcció General de Recursos Humans, per la qual es convoca la provisió, pel sistema de lliure designació, de dos llocs de treball vacants de naturalesa funcionarial en la Presidència de la Generalitat, convocatòria número 27/2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7264

Data del DOGV
:   30-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3807


Data del document
:   30-04-2014

Organisme emissor
:   Conselleria d'Hisenda i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Administració Pública
    * concurs administratiu

CORRECCIÓ d'errades de la Resolució de 23 d'abril de 2014, de la Direcció General de Recursos Humans, per la qual es convoca la provisió, pel sistema de lliure designació, de dos llocs de treball vacants de naturalesa funcionarial en la Presidència de la Generalitat, convocatòria número 27/2014. [2014/3807]  
S'ha observat una errada en la publicació de l'annex III de la resolució esmentada (DOCV 7263, de 29.04.2014), el qual apareix correctament tot seguit.  
Així mateix, el termini de sol·licitud per a aquesta convocatòria s'haurà de presentar en el termini de 10 dies naturals comptadors a partir de l'endemà de la publicació d'esta correcció d'errades.
Diari Oficial de la Generalitat Valenciana


Sumari del DOGV 7364, del 19-09-2014 (2014/8473)

Formalització del contracte número O/1/2014. Nou hivernacle de la Universitat d'Alacant, fases I i II, en dos lots.
-------------------------------------------------------------------------------------------------------------------

### Dades del document

Número de DOGV
:   7364

Data del DOGV
:   19-09-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/8473


Data del document
:   16-09-2014

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Formalització del contracte número O/1/2014. Nou hivernacle de la Universitat d'Alacant, fases I i II, en dos lots. [2014/8473]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: O/1/2014.  
2. Objecte del contracte.  
2.1. Tipus de contracte: contracte d'obres.  
2.2. Descripció de l'objecte: nou hivernacle de la Universitat d'Alacant, fases I i II, en dos lots.  
2.3. Butlletí o diari oficial i data de publicació de l'anunci de licitació: DOCV 7288, 04.06.2014.  
2.4. Adjudicació: publicada en el perfil del contractant en data 8 de setembre de 2014.  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació:  
Oferta econòmica: 55 punts. Criteris mitjançant judicis de valor: 45 punts.  
4. Pressupost base de licitació  
4.1. Lot 1:  
Base imposable: 606.964,50 euros. IVA: 127.462,54 euros. Import total: 734.427,04 euros.  
4.2. Lot 2:  
Base imposable: 793.035,50 euros. IVA: 166.537,46 euros. Import total: 959.572,96 euros.  
4.3. Cofinançat en un 80 % pel PO FEDER 2007-2013 de la Generalitat Valenciana.  
5. Adjudicació  
5.1. Data: 4 de setembre de 2014.  
5.2. Contractista: Constructora San José, SA.  
5.3. Nacionalitat: espanyola.  
5.4. Import d'adjudicació:  
5.4.1. Lot 1:  
Base imposable: 407.813,08 euros. IVA: 85.640,75 euros. Import total: 493.453,83 euros.  
5.4.2. Lot 2:  
Base imposable: 606.684,55 euros. IVA: 127.403,76 euros. Import total: 734.088,31 euros.  
5.5. Data de formalització del contracte: 10 de setembre de 2014.  
  
Alacant, 16 de setembre de 2014.- El rector, p. d. f. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 7275, del 16-05-2014 (2014/4281)

Notificació de requeriment per a la verificació de l'expedient número ICALPY/2011/13 i altres.
----------------------------------------------------------------------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4281


Organisme emissor
:   Institut Valencià de Competitivitat Empresarial

Tipus de document
:   Anunci

Notificació de requeriment per a la verificació de l'expedient número ICALPY/2011/13 i altres. [2014/4281]  
Intentada la notificació en els termes i de conformitat amb el procediment previst per l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, sense haver-se pogut practicar, per mitjà del present anunci es notifica el requeriment per a la verificació dels expedients indicats a continuació:  
  
  
Beneficiari: Vivaz Comercial 21, SL.  
Domicili: c/ Alcassares, 28 € LOC H. 03634 Alcoi (Alacant).  
Expedient: ICALPY/2011/13.  
Programa: Innoempresa.  
  
Beneficiari: Aves Valdesierra, SLL.  
Domicili: c/ Els Conills, parcel·la 84-B. P.I. la Pahilla. 46392 Chiva (València).  
Expedient: IREDAY/2011/298.  
Programa: Innoempresa.  
  
Beneficiari: Frinapa, SLU.  
Domicili: c/ Camí de Foios, 6 i 8. 46014 Vinalesa (València).  
Expedient: IREDAY/2011/305.  
Programa: Innoempresa.  
  
Se li concedix un termini de 10 dies hàbils, comptats des de l'endemà de la publicació d'este edicte, perquè acudisquen a la verificació in situ de l'expedient, amb el tècnic responsable en la seu d'IVACE, sítia en la ciutat administrativa 9 d'Octubre. Torre 2, c/ Castán Tobeñas, 77 (accés per c/ Nou d'Octubre), de València.  
  
València, 15 d'abril de 2014.- El director general de l'IVACE: Joaquín Ríos Casanova.
Diari Oficial de la Generalitat Valenciana


Sumari del DOGV 7377, del 08-10-2014 (2014/9152)

DECRET 162/2014, de 3 d'octubre, del Consell, pel qual es concedix la Distinció de la Generalitat al Mèrit Cultural a l'escola coral Xicotets Cantors de València.
------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9152


Data del document
:   03-10-2014

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 162/2014, de 3 d'octubre, del Consell, pel qual es concedix la Distinció de la Generalitat al Mèrit Cultural a l'escola coral Xicotets Cantors de València. [2014/9152]  
El Consell, per mitjà del Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural, per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Fundada en 1963 per Jesús Ribera Faig, l'escola coral Xicotets Cantors de València és una agrupació coral oberta a xiquets, xiquetes i adolescents. En els seus cinquanta anys d'història ha cantat en més de 700 concerts i realitzat 48 gires nacionals i internacionals, en les quals ha rebut importants premis, com el Primer Premi Internacional de Cors Infantils, en el Concurs Internacional de Música de Llangollen, en 1970; o la Medalla de Plata en el III Festival Internacional de Música Jove de Bratislava, en 2011.  
A més, els Xicotets Cantors de València col·laboren periòdicament amb orquestres de renom, com l'Orquestra de València, l'Orquestra Filharmònica de la Universitat de València, l'Orquestra de la Comunitat Valenciana o la Jove Orquestra Nacional d'Espanya, entre altres.  
  
Per això, com a reconeixement a la seua qualitat artística i a la seua dedicació per a contribuir al desenrotllament dels xiquets a través de la vivència musical, amb la deliberació prèvia del Consell, en la reunió del dia 3 d'octubre de 2014,  
  
  
DECRETE  
  
Concedir la Distinció de la Generalitat al Mèrit Cultural a Xicotets Cantors de València.  
  
València, 3 d'octubre de 2014  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 7336, del 11-08-2014 (2014/7073)

Informació pública del projecte de reparcel·lació de la unitat d'execució P-12 del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7073


Data del document
:   17-07-2014

Organisme emissor
:   Prodico Proyectos Diseños y Construcciones, SL

Tipus de document
:   Anunci

Descriptors 

:   * Alcalà de Xivert
    * empresa privada
    * pla d'urbanisme

Informació pública del projecte de reparcel·lació de la unitat d'execució P-12 del Pla General d'Ordenació Urbana d'Alcalà de Xivert. [2014/7073]  
La societat Prodico, Proyectos, Diseños y Construcciones, SL, ha presentat en l'Ajuntament d'Alcalà de Xivert un projecte de reparcel·lació de la unitat d'execució P-12 del Pla General d'Ordenació Urbana d'Alcalà de Xivert, i les actuacions que se'n deriven poden consultar-se, així com formular-se al·legacions o alternatives tècniques, d'acord amb el que preveu la legislació vigent.  
Així mateix, l'esmentat projecte de reparcel·lació ha sigut protocol·litzat pel notari Rafael Rivas Andrés per a quedar sotmés a informació pública per un termini d'un mes comptador des de l'endemà de la publicació del corresponent anunci en el Diari Oficial de la Comunitat Valenciana.  
Durant el dit termini, qualsevol persona podrà comparéixer en l'oficina de la dita notaria, sítia en el Centre Comercial Les Fonts, planta alta, urbanització Les Fonts, 12660, Alcossebre (telèfon 610 910 511), en dia hàbil i entre les 10.00 i les 14.00 hores, i sol·licitar que se li exhibisca la referida documentació i se li expedisca còpia total o parcial d'esta i de l'acta de protocol·lització.  
  
Alcossebre, 17 de juliol de 2.014.- L'administrador: Carlos Bañuelos Benés.
Diari Oficial de la Generalitat Valenciana


Sumari del DOGV 7243, del 28-03-2014 (2014/2555)

Notificació de la sentència dictada en el juí verbal número 1059/2013.
----------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2555


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el juí verbal número 1059/2013. [2014/2555]  
Juí verbal 001059/2013  
Demandant: Hermanos Mico, CB.  
Procurador/a: -  
Demandats: Llopast, SL, Juan Lorenzo Llinares Sanchis i María José Ripoll Ahullo.  
Procurador/a:-  
  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat a càrrec meu se seguixen les actuacions de juí verbal 001059/2013, a instàncies d'Hermanos Mico, CB, contra Llopast, SL, Juan Lorenzo Llinares Sanchis i María José Ripoll Ahullo, en què, per una resolució de data de hui, he ordenat, com ara ho faig, notificar la sentència dictada en les actuacions indicades als demandats en parador desconegut, Llopast, SL, i María José Ripoll Ahullo. La sentència té l'encapçalament i part dispositiva que, literalment, són així:  
  
«Sentència número 366/2013  
València, 27 de novembre de 2013  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, he vist les actuacions del juí verbal 1059/2013, per reclamació d'una quantitat, instat per Hermanos Mico, CB, a través del seu representant legal Vicente Mico Regal i defés per Francisco Aliaga Navarro, contra Llopast, SL, i Juan Lorenzo Lunares Sanchis i M.ª José Ripoll Ahullo, en situació de rebel·lia processal.  
  
  
Dispositiva  
Estime íntegrament la demanda interposada per la representació processal d'Hermanos Mico, CB, contra Llopast, SL, i Juan Lorenzo Llinares Sanchis i M.ª José Ripoll Ahullo, i, en conseqüència, condemne solidàriament els demandats a pagar a la part actora la quantitat de cinc-cents setanta-un euros i setanta-sis cèntims (571,76 ?), més l'interés legal, en la forma indicada en el fonament jurídic quart; amb la condemna expressa als demandats a les costes causades en esta instància.  
  
Notifiqueu esta resolució a tots els que hagen sigut part en este procés, amb l'advertiment que esta sentència és ferma, pel fet de resoldre el juí verbal una quantia determinada inferior a 3.000 euros.  
Expediu una testimoniança d'esta resolució i uniu-la a les actuacions, i incorporeu l'original al llibre de sentències d'este Jutjat.   
Esta és la meua sentència, que pronuncie, mane i firme.»  
  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 18 de febrer de 2014.- El secretari judicial: Jorge Víctor Iglesias de Baya.
Diari Oficial de la Generalitat Valenciana


Sumari del DOGV 7266, del 05-05-2014 (2014/3522)

Informació pública de l'expedient de programació per al desplegament urbanístic per gestió indirecta del Programa d'Actuació Integrada del sector residencial el Tossal de Montitxelvo.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3522


Data del document
:   11-04-2014

Organisme emissor
:   Formentera 45, SL

Tipus de document
:   Anunci

Descriptors 

:   * Montitxelvo
    * empresa privada
    * pla d'urbanisme

Informació pública de l'expedient de programació per al desplegament urbanístic per gestió indirecta del Programa d'Actuació Integrada del sector residencial el Tossal de Montitxelvo. [2014/3522]  
En la notaria de Castelló de Rugat, al carrer de Sant Vicent, número 49, es troba exposat, per a l'estudi i anàlisi, i només per a la possible presentació d'al·legacions, pel termini d'un mes, així com en l'Ajuntament de Montixelvo, la documentació següent:  
Expedient de programació per al desplegament urbanístic per gestió indirecta del PAI del sector residencial ?El Tossal- del sòl urbanitzable, delimitat en la modificació número 2 del Pla General de Montixelvo, tramitat d'acord amb la Llei 16/2005, Urbanística Valenciana (LUV). Per mitjà de l'anunci següent, s'inicia el procediment de gestió indirecta del programa esmentat, amb l'expressió dels punts següents:  
  
a) El document de planejament que regula l'ordenació detallada és el corresponent a la modificació número 2 del Pla General de Montixelvo, aprovada definitivament per la Comissió Territorial d'Urbanisme de València en data 2 de febrer de 2006.  
b) Se sotmeten a informació publica els documents d'ordenació que integren l'alternativa tècnica del PAI, en particular el projecte d'urbanització.  
c) Com que es tracta d'un concurs de gestió indirecta d'un programa, s'indica que l'acord del Ple municipal de data 14 de juny de 2013 va resoldre iniciar el procediment per al desplegament del Programa d'Actuació Integrada del Sector del Tossal del sòl urbanitzable del municipi de Montixelvo. L'anunci de la licitació pel procediment obert del programa va ser publicat en el Diari Oficial de la Unió Europea número S182, de data 19 de setembre de 2013.  
Cosa que és fa pública perquè tinga els efectes oportuns.  
  
Gandia, 11 d'abril de 2014.- L'administradora única de la societat mercantil Formentera 45, SL: M. del Carmen Caballero Alborch.
Diari Oficial de la Generalitat Valenciana


Sumari del DOGV 7430, del 24-12-2014 (2014/11427)

Notificació de la sentència dictada en el juí verbal número 400/2013.
---------------------------------------------------------------------

### Dades del document

Número de DOGV
:   7430

Data del DOGV
:   24-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11812


Organisme emissor
:   Jutjat de Primera Instància i Instrucció Número 1 de Quart de Poblet

Tipus de document
:   Edicte

Notificació de la sentència dictada en el juí verbal número 400/2013. [2014/11841]  
Juí verbal 00141/2013  
De: Cafento Levante, SL.  
Procurador/a: -  
Contra: Rafael Juan Pla.  
Procurador/a. -  
  
En este procediment de juí verbal 400/2013, seguit a instàncies de Cafento Levante, SL, contra Rafael Juan Pla, s'ha dictat sentència, amb data 10 de juny de 2014, per la magistrada jutgessa Marta Espuny Sanchis, magistrada jutgessa titular del Jutjat de Primera Instància i Instrucció número 1 d'esta ciutat i el seu partit judicial, que té la part dispositiva que, literalment, és com seguix:  
  
«Dispositiva  
Estime la demanada interposada per l'entitat Cafento Levante, SL, assistida del lletrat senyor Mata de la Torre, contra Rafael Juan Pla, en situació de rebel·lia processal, i condemne la part demandada al pagament de la quantitat de 727,84 euros, amb els interessos legals de la Llei 3/2004, de lluita contra la morositat en les operacions comercials.  
  
S'imposen les costes expressament a la part demandada.  
Mode d'impugnació: [...]  
Així, esta és la meua sentència, que es notificarà a les parts en legal forma, ferma i contra la qual no es pot interposar cap recurs (art. 455 LECiv).  
Publicació. Llegida i publicada va ser l'anterior sentència pel jutge que la subscriu, mentre celebrava audiència pública el mateix dia de la data, amb la meua assistència i en el local del jutjat, de la qual cosa en done fe.»  
I atés que el demandat, Rafael Juan Pla, està en parador desconegut, expedisc este edicte a fi que li valga de notificació de forma deguda.  
  
  
Quart de Poblet, 11 de juny de 2014.- La secretària judicial: Carola Beltrán Lerma.